Title: Príloha č
Author: vladimir.blaho
Last saved by: Divičanová Lucia
Company: Infovek

Správa zo zahraničnej pracovnej cesty 
1.  Účastník ZPC:

1.  Účastník ZPC:
Mgr. Lucia Divičanová, MŠVVŠ SR, Stromová 1, referent, Sekcia informatiky MŠVVaŠ SR, AJ aktívne

2.  Zahraničná pracovná cesta:

Štát:				Švajčiarsko
Miesto:			Európska školská sieť (EUN)
Vykonaná v dňoch:		12. – 14. 11. 2014
Prijímajúca organizácia:	Európska školská sieť
Účel cesty:			Riadiaci výbor Európskej školskej siete
				Účasť na konferencií Eminent 2014
Spôsob financovania:	MŠVVŠ SR 

3.  Rámcový program pobytu:
12. 11. 2014: prílet
12. 11. 2014: Riadiaci výbor Európskej školskej siete
13. 11. 2014: Účasť na konferencií Eminent 2014
14. 11. 2014: Účasť na konferencií Eminent 2014
14. 11. 2014: odlet

4.  Stručný priebeh stretnutí: 
V prvý deň pobytu v Zurichu, dňa 12.11. som sa ako zástupca Ministerstva školstva, vedy, výskumu a športu SR, zúčastnila zasadnutia Riadiaceho výboru (Steering Committee) European Schoolnet (EUN) 
Pracovné stretnutie EUN otvoril p. Marc Durando a p. Giovanni Biondi, predseda a výkonný riaditeľ Európskej školskej siete. Hovorilo sa o ukončení veľkých projektov ( iTEC, KeyCoNet, Insafe, BIK NET,...),  o nových programoch  ako je Horizont 2020 a Erasmus+. 
P. Durando podotkol že sú tieto projekty zatiaľ celkom sklamaním, pretože neponúkajú toľko príležitostí pre školskú spoluprácu. Odborná príprava FCL a EUN Academy sa vyvinula veľmi pozitívne, v roku 2014 a v roku 2015 by sa mala ešte posilniť. 
Pokiaľ ide o aktivity eTwinning, bolo odporučené, aby sa preverila spolupráca ministerstiev s NSS a jednotlivé role, zohrávané na týchto aktivitách. V roku 2015 budú pokračovanť aktivity pracovnej skupiny  ( interaktívne triedy, digitálna gramotnosť a špeciálne potreby). V súlade s rozhodnutím prijatým na riadiacom výbore v júni 2014 podporovať stratégiu iTEC, 12 Ministerstiev školstva nominovalo Lead Future Classroom veľvyslanca a dve ďalšie signalizovali tento záujem na budúci rok.

Ďalšou veľmi dôležitou témou bolo prerokovanie rozpočtu na rok 2015.

Stále nie sú známe všetky projekty na rok 2015. Členský poplatok  sa podľa dohody zatiaľ nezmení. V úvode p. Biondi pripomenul, že Európska školská sieť bola vytvorená rozhodnutím Rady ministrov, a nie Európskej komisie ako takej. Rozhodnutie o vytvorení Európskej školskej siete bolo politické. Pán Biondi zdôraznil význam oživiť príslušné politické konexie a prezentovať činnosti organizácie European Schoolnet. 
Pán Peter Karlberg  zo Švédska povedal, že vytvorenie Európskej školskej siete bolo pilotom švédskeho ministerstva školstva, a preto až do roku 2002, EUN bol riadený zvláštnym oddelením v rámci švédskeho ministerstva školstva. Pán Karlberg tiež spomenul, že zastúpenie na riadiacom výbore v EUN sa vyvíjalo. Na začiatku to bolo stretnutie ministrov školstva, zatiaľ čo teraz sa zastúpenie skladá z nominovaných členov ministerstiev. V dôsledku toho, riadiaci výbor stratil čiastočne svoj politický vplyv. Pán Karlberg sa tiež zmienil, že kľúčové aktivity Európskej školskej siete by sa mali sústreďovať na zhromažďovanie informácií a výstupov, ktoré sú dôležitým prvkom v procese výmeny a takisto to napomáha aj v oblasti výskumu a vývoja.
Jan de Craemer (BE-NL) uviedol, že platforma EUN je pre výmenu a spoluprácu dôležitým prvkom.  Jedným z hlavných úspechov Európskej školskej siete v poslednej dobe bolo zriadenie Future Classroom Lab a všetkých súvisiacich činností, ako aj rozvoj Európskej školskej akadémie a potvrdil, že EUN Academy by mala byť ďalším logickým krokom, pokiaľ ide o prioritný vývoj EUN v nadchádzajúcich rokoch. Tiež zdôraznil, že diskusia o problematike poplatkov by nemala byt v budúcnosti žiadne tabu.
Giovanni Biondi ( IT) upozornil na problém členských poplatkov a ťažkosti v súčasnej ekonomickej situácii, a žiadal aby sa zvážilo zvýšenie poplatkov.
Pán Biondi tiež zmienil význam Európskej vzdelávacej akadémie a navrhol aktivity, ktoré zabezpečia certifikáciu pre učiteľov. Boli by to nejaké on-line kurzy, ktoré by mohli byť spoplatnené, čo by trošku finančne pomohlo Akadémii. Z tohto dôvodu by bolo možno dobré preskúmať v každej krajine záujem tohto konceptu Európskej školskej akadémie a či by bolo možné nadviazať spoluprácu s  radom univerzít, ktoré by boli ochotné poskytovať zodpovedajúcu certifikáciu pre niektoré z on-line kurzov, ktoré ponúka European Schoolnet Academy.
Pani Iva Tatarkova (CZ) sa zmienila, že zvýšenie poplatku by s najväčšou pravdepodobnosťou znamenalo, že sa CZ bude musieť stiahnuť z European Schoolnet že je dôležité rozvíjať doplnkové činnosti medzi Erasmus +, eTwinning a školských aktivít po celom svete.
José Victor Pedroso (PT) upozornil, že je ťažké prispievať viac peňazí a že zvýšenie ročného poplatku by bolo problematické. Spomenul aj to, že by bolo lepšie byť závislým na finančných prostriedkoch z Komisie, ako z prostriedkov firmy. Mali by sme uvažovať o znížení prostriedkov European Schoolnet a zamerať sa v budúcnosti k viac globálnemu prístupu k školám, kde EUN vyvíja a poskytuje sieť inovatívnych škôl a možno ponúka označenie kvality pre inovačné školy po celej Európe.

Konferencia EMINENT 2014 

V prvý deň konferencie (13.12.), bola jej prvá časť venovaná úvodným príhovorom a prezentáciám.  Konferenciu otvoril uvítacím príhovorom predseda riadiaceho výboru Európskej školskej siete pán Giovanni Biondi.  
Prvý príhovor na tému Assessment zahájil Senior poradca pre  posúdenie Anglického Jazyka, British Council – Barry O´ Sullivan. Hovoril o nevyhnutnosti modernizácie hodnotiacich systémov, ktoré vychádzajú z potreby modernizácie školstva. 
Hlavnou témou doobedňajšieho okrúhleho stola boli trendy a výzvy v rámci hodnotenia žiakov.
Prezentácie a príhovory mali štátny tajomník, pán Mauro Dell'Ambrogio, vedúci Štátneho sekretariátu pre vzdelávanie, výskum a inovácie (Seri) v rámci federálneho ministerstva hospodárstva, školstva a výskum, pani Monika Knill, členka vlády kantónu Thurgau, vedúca odboru školstva Canton Thurgau, Janet Looney, riaditeľka Európskeho inštitútu pre vzdelávanie a sociálna politika / EIESP | Morten Soby, vedúci odboru, Nórske centrum pre oblasť IKT vo vzdelávaní, ministerstvo školstva a výskumu.
V rámci poobedňajšieho programu bola taktiež organizovaná diskusia v rámci posterovej sekcie, ktorá bola venovaná prezentácií súčasných projektov, do ktorých je zapojená EUN. Hlavnou témou bola Analýza Učenia a Vzdelávania. Hlavným rečníkom bol v tejto oblasti pán Peter Karlberg (Skolverket, Švédsko), predseda výboru pre politiku inovácií, ktorý vo svojej prezentácii zadefinoval pojem  Learning Analytics, ako meranie, zber, analýza a evidencia údajov o študujúcich a ich súvislostiach, za účelom porozumenia a optimalizácie učenia a prostredia, v ktorom sa vyskytujú.. Je to vlastne zbieranie stôp, ktoré študenti zanechávajú a použitie týchto stôp vedúcich k zlepšeniu učenia. Vykonáva sa to napríklad prostredníctvom aktívneho počúvania, vzájomného odpozerania - študenti a učitelia, hier a riadiacich panelov. Výsledkom môže byť napríklad aj včasná identifikácia toho, ktorý potrebuje pomoc, alebo na základe výsledkov vieme zostaviť kompletný poznávací learningový systém.
Ďalšími prezentátormi boli Roger Blamire Senior Advisor, European Schoolnet,Leo Hojsholt-Poulsen Dánsky národná agentúra pre IT a vzdelávanie, Patrizia Lotti a Silvia Panzavolta Taliansky národný inštitút, inovácie  pedagogického výskumu 

V podvečerných hodinách boli organizované 3 workshopy. 
Zúčastnila som sa workshopu venovanému výsledkom projektu Preklenutie priepastí digitálnych zručností, digitálne pracovné pozície & e-zručnosti. Prezentátormi boli Charmaine Kerr  a Tommaso Dallavecchia, European Schoolnet.

Kampaň pod názvom „e-Skills for Jobs“  koordinujú spoločnosti DIGITALEUROPE a European Schoolnet v spojení so stovkami partnerov na národnej a celoeurópskej úrovni vrátane Európskeho centra pre ženy a technológie, JA-YE, Telecentre Europe a mnoho ďalších významných IT priemyselných partnerov. Táto celoeurópska kampaň sa uskutočňuje pod záštitou Veľkej koalície Európskej komisie pre digitálnu zamestnanosť. Ide o mnohostranné partnerstvo v rámci EÚ, ktoré pomáha riešiť nedostatok európskych občanov disponujúcimi odbornými zručnosťami z oblasti IKT, ako aj využívanie potenciálu IKT pre zvýšenie zamestnanosti.

Pomocou kampane sa má zvýšiť  povedomie širokej verejnosti o možnostiach vzdelávania, voľných pracovných miestach a ďalších príležitostiach, ktoré sú pre ľudí vďaka ich „e-zručnostiam“ k dispozícii. Priemysel, vzdelávacie inštitúcie a orgány verejnej správy spoločne v priebehu celého roka organizujú veľké množstvo rôznych podujatí a aktivít pre ľudí s rôznymi úrovňami vzdelanosti a IKT zručnosti. Kampaň je určená predovšetkým pre zamestnancov malých a stredne veľkých podnikov, pre mladých a nezamestnaných ľudí, ktorí chcú vstúpiť do pracovného procesu. Jej cieľovou skupinou sú však aj firmy, ktoré potrebujú vysoko kvalifikovanú pracovnú silu. V čase, keď sa Európa potyká s hospodárskym poklesom sú „e-zručnosti“ dôležitejšie ako kedykoľvek predtým, pretože môžu pomôcť európskej ekonomike postaviť sa opäť na nohy. Ľudia s vysokou úrovňou e-zručnosti hrajú kľúčovú úlohu v snahe urobiť z Európy inovatívne a konkurenčné prostredie.

V roku 2014 sa kampaň „e-zručnosti pre podporu zamestnanosti“ realizuje v 30 krajinách Európskej únie: Rakúsko, Belgicko, Bulharsko, Chorvátsko, Cyprus, Česká republika, Dánsko Estónsko, Fínsko, Francúzsko, Nemecko, Grécko, Maďarsko, Írsko, Izrael, Taliansko, Litva, Lotyšsko, Malta, Holandsko, Nórsko, Poľsko, Portugalsko, Rumunsko, Slovenská republika, Slovinsko, Španielsko, Švédsko, Turecko, Veľká Británia).

Napriek stagnujúcemu hospodárskemu rastu a vysokej nezamestnanosti, dopyt po digitálnych pracovných miestach v Európe stále rastie. Prieskum ukázal, že v roku 2015 bude asi 509.000 voľných digitálnych pracovných miest z dôvodu nedostatku vhodných kandidátov. A toto číslo môže dosiahnuť takmer milión do roku 2020.
Veľká koalícia Európskej komisie pre digitálnu zamestnanosť ozrejmila päť kľúčových priorít stanovených na preklenutie priepasti v digitálnych zručnostiach: 
Školenia a kurzy priamo zamerané na IKT pracovné pozície
Inovatívne učenie a vyučovanie
mobilita
certifikácie
zvyšovanie povedomia

So záverov vyplynulo, že do budúcnosti bude treba vypracovať spoločný jazyk pre opis  IKT pracovných pozícií, poskytovanie lepšieho prepojenia vzdelávacích a školiacich programov s požiadavkami zamestnávateľov, zapojenie rodičov do zvyšovania povedomia o školeniach v oblasti IKT a pracovných príležitostiach, vybavenie učiteľov  digitálnymi technológiami tak, aby mohli byť v lepšej pozícii, aby mohli viesť študentov k potrebným znalostiam IKT, snažiť sa o vytvorenie  komplexného prístupu k výučbe informačných a komunikačných technológií a vzdelávania, skôr ako sa sústrediť len na  kódovanie.

Vo večerných hodinách bola organizovaná spoločná večera pre účastníkov konferencie.

Druhý deň konferencie bol venovaný predovšetkým pokračovaniu v prezentáciách a diskusiách o problematike vzdelávania učiteľov v novej digitálnej ére, ich ďalšieho profesionálneho rozvoja. Boli prezentované dobré skúsenosti s projektov v Taliansku, Španielsku a Grécku. Pre účastníkov konferencie bola sprístupnená publikácia „Key Data on Teachers and School Leaders in Europe. Na okrúhlom stole sa diskutovalo o experimentálnej politike v celej Európe
Prezentátormi boli pani Patricia Wastiau, hlavná poradkyňa pre štúdium, European Schoolnet , Anja Balanskat, senior manager, European Schoolnet, Jan de Craemer, koordinátor z Flámskeho Ministerstva školstva.

Diskutovalo sa o rozvoji inovačných pedagogických scenárov, navrhlo sa zamerať sa na to, ako sa mení prax v dôsledku spoločného používania tabletov, formovaní individuality a zlepšenie aktívneho učenia.

Konferenciu ukončil Marc Durando, výkonný riaditeľ European Schoolnet o 14:00 krátkym zhrnutím.

5.  Odporúčané závery:
Moje poznatky z tejto ZPC sú, že agenda EUN je vzhľadom k nepraktickému a nekompetentnému spôsobu rozdelenia sekcii v rámci ministerstva nie veľmi efektívne riešiteľná, nakoľko táto agenda nepatrí z hľadiska možnej implementácie zďaleka na „technickú“.  SI vytvára pri súčasných kompetenciách prostredie len pre technickú, nie didaktickú SI agendu EUN bez aktívnej účasti útvarov, ktorých sa agenda týka, nedokáže, ani v prípade zapojenia dobrovoľných odborníkov (z nadácií, univerzít, apod.), ktorých v súčasnosti v SR, aj tak nie je dostatok implementovať žiadnym efektívnym, či želaným spôsobom. 

Osobne považujem za absolútnu nevyhnutnosť zlepšiť medzirezortnú komunikáciu, navrhujem vytvorenie internej pracovnej skupiny zloženej z kompetentných členov jednotlivých rezortov a začatie spolupráce.

6.   Prehľad prinesenej dokumentácie a miesto jej uloženia
Materiály k stretnutiu konanom 12. novembra 2014 v anglickom jazyku doručené v elektronickej forme spolu s pozvánkou sú k dispozícií na požiadanie.

7.   Osobitne vyhodnotený očakávaný prínos ZPC
Stretnutie a možnosť spolupráce s európskymi kolegami na spoločných projektoch rôzneho vzdelávacieho zamerania. Informácie o ďalších cieľoch a aktivitách. 
8.    Spôsob zverejnenia výsledkov ZPC, prenos získaných informácií
Správa zo ZPC bude po akceptácii p. GR zaslaná elektronicky na sekciu medzinárodnej spolupráce, EZ a CžV.

Správu vypracovala: 	Mgr. Lucia Divičanová

Dátum: 			3.12. 2014

Správu schválil:  		Ing. Martin Janáček, GR